Erkki Alanen

Paavo Erkki Olavi Alanen alias Ekku (11. tammikuuta 1942 Helsinki – 27. toukokuuta 2005 El Paso, Texas)Erkki Alanen. Lastenkirjainstituutti. oli suomalaissyntyinen arkkitehti, pilapiirtäjä ja taiteilija, joka teki valtaosan urastaan Yhdysvalloissa. Hänen pilapiirroksiaan on ilmestynyt esimerkiksi lehdissä Penthouse, Playgirl, Suomen Kuvalehti ja The New York Times. Opiskeluaikoinaan hän oli kolme kertaa teekkarilehti Äpyn päätoimittaja. Vuonna 1977 hän kuvitti lastenkirjan The Turtles’ Picnic and Other Nonsense Stories.

Ura
Alanen valmistui arkkitehdiksi Teknillisestä korkeakoulusta 1972 ja lähti Yhdysvaltoihin, jossa hän eteni Columbusin kaupungissa vastaperustetun ohiolaisen Urban & Calabretta -arkkitehtitoimiston pääsuunnittelijaksi. Vuodesta 1972 alkaen Alanen opetti arkkitehtuuria Ohion osavaltionyliopistossa. Sitten Alanen alkoi etsiä uutta asuinpaikkaa, kierteli matkailuautollaan ympäri Pohjois-Amerikkaa ja päätyi lopulta perustamaan oman arkkitehtitoimiston San Franciscoon.Järvi, Olavi: Parhaat pilapiirtäjämme, s. 10. Tammi, 1979. Hän löysi vaimokseen The National Enquirer -lehden pilapiirroksista vastaavan toimittajan Cathyn, jonka kanssa hän avioitui Helsingissä 1979. Alanen asui viimeiset parikymmentä vuottaan Cathyn ja kolmen lapsensa kanssa El Pasossa Texasissa.

Alasen poika on kilpatanssija Mayo Alanen.

 Teoksia 
 Berger, Terry: The Turtles’ Picnic and Other Nonsense Stories. Adapted by Terry Berger. Pictures by Erkki Alanen. New York: Crown Publishers, 1977. 
 Berger, Terry:  Kilpikonnien huviretki ja muita hassuja tarinoita. Mukaillut Terry Berger. Kuvitus Erkki Alanen. Suomennos Saima-Liisa Laatunen. Helsinki: Tammi, 1980.  


Lähteet

Kirjallisuutta


Aiheesta muualla
 Hunt, Randy: Erkki Alanen, Cartoonist. The Examiner 18.9.2009 (Internet Archive). 

Luokka:Suomalaiset arkkitehdit
Luokka:Suomalaiset pilapiirtäjät
Luokka:Amerikansuomalaiset henkilöt
Luokka:Vuonna 1942 syntyneet
Luokka:Vuonna 2005 kuolleet